Tuan Danial (novel)

Tuan Danial ialah novel 2016 oleh penulis novel Malaysia, Azizah Ami. Novel ini diterbitkan pada tahun 2016 oleh Cute Kreatif. Ia telah diadaptasikan sebagai sebuah siri drama oleh TV3 pada 2019.

Sinopsis
Cinta yang cuba di atur oleh keluarga Tengku Ismahanim dengan jejaka yang tidak dikenali bernama Danial telah mendorongnya menyamar sebagai pembantu rumah. Dan alangkah ‘sengalnya’ menjadi pembantu rumah yang serba tidak tahu membuat kerja rumah. Terjalinkah cinta mereka? Bagaimanakah Danial menangani seorang maid yang serba tidak tahu?

“Ini semua awak punya pasal Isketambola, kalau awak susun stoking saya dalam satu lipatan macam kak Hasnah buat pasti saya tak pakai stoking warna berlainan hari ni. Nasib baik setiausaha saya nampak.” 

Danial mendapatkan Is yang sedang membancuh teh di dapur. Bertaut kening Is mendengarnya. 

"mak aih, salahkan orang pula. Masa Tuan Danial sarungkan tadi tak perasan ke?" 

"Nak perasan apanya kalau awak tu sibuk suruh saya beli kuaci bunga matahari awak tu. Benda kecik macam tu pun nak makan," Danial menghulurkan plastik berisi dua bungkus kuaci ke tangan Is.

Dengan bibir yang tersenyum lebar Is menjawab ... "Eleh, marah-marah pun sayang juga Tuan Danial pada saya, ye?" 

Sepatah perkataan pun tak mampu dilontar keluar oleh Danial tatkala mendengar ayat berani mati Is itu. Dia terus menapak naik ke tingkat atas dengan senyuman manis.

Keluaran dan legasi

Tuan Danial dikeluarkan pada 2016 oleh Cute Kreatif. Pada tahun 2019, novel ini telah diadaptasikan ke siaran TV melalui drama waktu perdana di Slot Lestary bermula 9 Ogos di TV3, dibintangi oleh Idris Khan dan Intan Najuwa.

Rujukan

Novel 2016
Novel berbahasa Melayu
Novel dari Malaysia
Novel Malaysia yang diadaptasi menjadi rancangan televisyen